rejauldu/bengali-wikipedia huggingface dataset:
নলিনীকান্ত বাগচী (১৮৯৬ — ১৬ জুন ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।  জন্ম ও শিক্ষা নলিনীকান্তের আদি নিবাস ছিল নদীয়া জেলার শিকারপুরে। তিনি মুর্শিদাবাদের কাঞ্চনতলায় জন্মগ্রহণ করেছিলেন। তার বাবার নাম ভুবনমোহন বাগচী। তিনি বহরমপুর কৃষ্ণনাথ কলেজে লেখাপড়া করেন। পরে পাটনার বাঁকিপুর কলেজ এবং ভাগলপুর কলেজে পড়েন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৪৭,   বিপ্লবী কর্মকাণ্ড বহরমপুর কৃষ্ণনাথ কলেজ পড়াকালীন তিনি বিপ্লবী দলে যোগ দেন। তিনি পুলিশের দৃষ্টি এড়ানোর জন্য পাটনার বাঁকিপুর কলেজ এবং ভাগলপুর কলেজে পড়েন। তাকে আই. এ. পাস করার পর আত্মগোপন করতে হয়। তিনি দানাপুরের সৈন্যদের মধ্যে বিদ্রোহ ঘটানোর চেষ্টা করেন। তিনি দলের নির্দেশে গৌহাটীর আটগাও গোপন আশ্রয়ে আত্মগোপন করেন। এখানে ১২ জানুয়ারি (মতান্তরে ৭ জানুয়ারি) ১৯১৮ খ্রিষ্টাব্দে পুলিশের সাথে সশস্ত্র যুদ্ধের পর তিনি এবং সতীশচন্দ্র পাকড়াশী পুলিশের বেষ্টনী পার হয়ে পাহাড় এলাকায় চলে যান। নবগ্রহ পাহাড়েও তিনি আর একটি আক্রমণ প্রতিহত করেন। সেখানে থেকে পরে ৬ দিন অনাহার, অনিদ্রায় পায়ে হেঁটে মুসলিম ছদ্মবেশে লামডিং স্টেশনে এসে পৌঁছেন। পরবর্তীতে কোনো রকমে তিনি বসন্ত রোগাক্রান্ত অবস্থায় কলকাতায় আসেন। তার একজন বিপ্লবী বন্ধু তাকে কলকাতা ময়দানে পড়ে থাকতে দেখে তার শুশ্রূষা করে তাকে সারিয়ে তোলেন। এরপরে তিনি ঢাকায় যান এবং সেখানকার কলতাবাজারের বিপ্লবী ঘাঁটি পুলিশ ১৫ জুন, ১৯১৮ তারিখে ঘিরে ফেললে তিনি গুলি বিনিময়ের ফলে মারাত্মক ভাবে আহত হয়ে গ্রেপ্তার হন। তার সঙ্গী তারিণীপ্রসন্ন মজুমদার সেখানেই মারা যান। নলিনীকান্ত সেই দিনই ঢাকা জেলে মারা যান। মৃত্যুর পূর্বে পুলিসের অত্যাচার সত্ত্বেও তারা কেউ নিজেদের নাম পর্যন্ত বলেননি। এই লড়াইতে একজন পুলিশ নিহত এবং অনেকে আহত হয়েছিল। তার আশ্রয়দাতা চৈতন্য দে-র ১০ বছর কারাদণ্ড হয়।ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৪,২৭৬।   স্মৃতি  তার পূণ্য স্মৃতিতে মুর্শিদাবাদের বহরমপুর শহরে একটি রাস্তা ও বহরমপুর - জলংগী রাজ্য সড়কের ওপর একটি সেতু নামাঙ্কিত রয়েছে।   তথ্যসূত্র   বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতের স্বাধীনতা আন্দোলন বিষয়শ্রেণী:নদিয়া জেলার ব্যক্তি বিষয়শ্রেণী:১৮৯৬-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:কৃষ্ণনাথ কলেজের প্রাক্তন শিক্ষার্থী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:কলকাতার বিপ্লবী বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:১৮৯০-এর দশকে জন্ম বিষয়শ্রেণী:অনুশীলন সমিতি বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী
আনিসুর রহমান বাংলদেশের ময়মনসিংহ জেলার রাজনীতিবিদ যিনি ময়মনসিংহ-৬ ও ময়মনসিংহ-৭ আসনের সাবেক সংসদ সদস্য।   প্রাথমিক জীবন  আনিসুর রহমান ময়মনসিংহ জেলার ত্রিশাল উপজেলায় জন্মগ্রহণ করেন।   রাজনৈতিক জীবন  আনিসুর রহমান ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৬ আসন থেকে সংসদ সদস্য নির্বাচিত হয়েছিলেন। এর পর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৭ (ত্রিশাল) আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় নির্বাচনে ময়মনসিংহ-৭ আসন থেকে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
জন রোমুলাস ব্রিঙ্কলে (পরে জন রিচার্ড ব্রিঙ্কলে ; ৮ জুলাই, ১৮৮৫ – ২৬ মে, ১৯৪২) ছিলেন একজন আমেরিকান হাতুড়ে ডাক্তার। একজন চিকিৎসক হিসাবে তার কোনও যথাযথভাবে স্বীকৃত শিক্ষা ছিল না এবং তিনি একটি "ডিপ্লোমা মিল" থেকে তার মেডিকেল ডিগ্রি অর্থের বিনিময়ে কিনেছিলেন। মানুষের শরীরে ছাগলের অণ্ডকোষ জেনোট্রান্সপ্লান্টেশন করে জাতীয় খ্যাতি, আন্তর্জাতিক কুখ্যাতি এবং  প্রচুর সম্পদ অর্জনের পর ব্রিঙ্কলে "গোট-গ্ল্যান্ড ডক্টর" নামে পরিচিত লাভ করেছিলেন। যদিও প্রাথমিকভাবে ব্রিঙ্কলে এই পদ্ধতিটিকে পুরুষের পুরুষত্বহীনতা নিরাময়ের উপায় হিসাবে প্রচার করেছিলেন, পরে তিনি দাবি করেছিলেন যে এই কৌশলটি অনেক পুরুষের অসুস্থতার জন্য একটি ভার্চুয়াল প্যানেসিয়া। ব্রিঙ্কলে বেশ কয়েকটি রাজ্যে ক্লিনিক এবং হাসপাতাল পরিচালনা করেছিলেন এবং বৃহত্তর চিকিৎসক সম্প্রদায়ের দ্বারা তার কৌশলগুলি সম্পূর্ণরূপে অসম্মানিত হওয়া সত্ত্বেও প্রায় দুই দশক ধরে চিকিৎসার অনুশীলন চালিয়ে যেতে সক্ষম হন।  তিনি প্রায় দুর্ঘটনাক্রমে, একজন বিজ্ঞাপন এবং রেডিও অগ্রগামী ছিলেন যিনি মেক্সিকান বর্ডার ব্লাস্টার রেডিওর যুগ শুরু করেছিলেন।Lee, 2002, p. 2.  যদিও কানসাস এবং অন্যান্য রাজ্যে মেডিসিন অনুশীলন করার জন্য তার লাইসেন্স কেড়ে নেওয়া হয়েছিল, তবে ব্রিঙ্কলে ছিলেন কানসাস এবং অন্যান্য জায়গার কয়েক লাখ মানুষের প্রিয় একজন জননেতা। তিনি কানসাসের গভর্নর পদের জন্য দুই বার নির্বাচন করেছিলেন, যার মধ্যে একটি প্রায় সফল হয়েছিল। খ্যাতি এবং ভাগ্যের দিকে ব্রিঙ্কলির উত্থান যতোটাই দ্রুত হয়েছিল, তার পতনও ততোটাই দ্রুত ঘটেছিল। তার কর্মজীবনের শীর্ষ সময়ে তিনি মিলিয়ন মিলিয়ন ডলার সংগ্রহ করেছিলেন, কিন্তু তার বিরুদ্ধে আনা বিপুল সংখ্যক অসদাচরণ, অন্যায় মৃত্যু এবং জালিয়াতির মামলার ফলে তিনি প্রায় নিঃস্ব হয়ে মারা যান।  তথ্যসূত্র  বিষয়শ্রেণী:১৯৪২-এ মৃত্যু বিষয়শ্রেণী:১৮৮৫-এ জন্ম বিষয়শ্রেণী:মার্কিন রাজনৈতিক প্রার্থী বিষয়শ্রেণী:মার্কিন বেতার নির্বাহী বিষয়শ্রেণী:মার্কিন বেতার ব্যক্তিত্ব বিষয়শ্রেণী:মার্কিন নাৎসি
ডন বস্কো কলেজ ১৯৮৭ সালে মেঘালয়ের প্রতিষ্ঠিত হয়েছিল। কলেজটি উত্তর-পূর্ব ভারতের বিভিন্ন রাজ্য থেকে ২০০০-এরও বেশি শিক্ষার্থী পড়াশোনা করে। এছাড়া সহ-শিক্ষামূলক উচ্চ বিদ্যালয় ছাড়াও, ডন বস্কো কলেজে  বিজ্ঞান , মানবিক, ব্যবসায় কোর্স চালু আছে ।  ডন বস্কো কলেজ সেন্ট জন বস্কোর শিক্ষাগত নীতি অনুসরণ করে।   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:ভারতের উচ্চ শিক্ষা প্রতিষ্ঠান বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
আমবাসা রেলওয়ে স্টেশন হল ত্রিপুরার ধলাই জেলার একটি ছোট রেলওয়ে স্টেশন। এর কোড হল ABSA । এটি আমবাসা শহরে পরিসেবা প্রদান করে। স্টেশনটি ৩টি প্ল্যাটফর্ম নিয়ে গঠিত। ৩০ সেপ্টেম্বর ২০১৪ পর্যন্ত একটি এক্সপ্রেস ট্রেন প্রতিদিন লুমডিং এবং আগরতলার মধ্যে চলত।মিটার গেজ ট্র্যাক ব্রডগেজে রূপান্তরিত হয়।   তথ্যসূত্র    বহিঃসংযোগ        ভারতীয় রেলের ফ্যান ক্লাব  বিষয়শ্রেণী:ধলাই জেলার রেলওয়ে স্টেশন বিষয়শ্রেণী:লামডিং রেল বিভাগ
thumb|right|কোচি বন্দর কর্তৃপক্ষের কার্যালয় কোচি বন্দর কর্তৃপক্ষ  হল কোচি বন্দর এর পরিচালক সংস্থা।এই সংস্থাটি ভারত সরকার এর জাহাজ মন্ত্রকের অধীনস্থ একটি স্বশাসিত সংস্থা।এই কর্তৃপক্ষ কোচি বন্দরের পরিচালনা ও উন্নয়ন মূলক কাছে যুক্ত রয়েছে।কর্তৃপক্ষটি একই সঙ্গে কোচি বন্দর ও বন্দর অধীনস্থ আন্তর্জাতিক কন্টেনার ট্রান্স-শিপমেন্ট টার্মিনাল, কোচি এর পরিচালনা করে।এর সদর দপ্তর বা মুখ্য কার্যালয় কোচি শহরের ই অবস্থিত। তথ্যসূত্র  বিষয়শ্রেণী:ভারতের সংস্থা বিষয়শ্রেণী:কোচি
আবুল কালাম মোহাম্মদ জিয়াউর রহমান বাংলাদেশ সেনাবাহিনীর একজন মেজর জেনারেল এবং বাংলাদেশ রপ্তানি প্রক্রিয়াকরণ এলাকা কর্তৃপক্ষের (বেপজা) নির্বাহী চেয়ারম্যান। বেপজায় যোগদানের আগে তিনি ৭ম পদাতিক ডিভিশনের জিওসি এবং বরিশাল এরিয়া কমান্ডার ছিলেন। তিনি ভারতে বাংলাদেশ হাইকমিশনের সাবেক প্রতিরক্ষা উপদেষ্টা।   কর্মজীবন  রহমান ব্রিগেডিয়ার জেনারেল থাকাকালে সাভার সেনানিবাসে ৯ আর্টিলারি ব্রিগেডের অধিনায়ক ছিলেন। তিনি দুইবার ‘জাতিসংঘের’ হয়ে দায়িত্ব পালন করেন। একবার হাইতিতে আরেকবার সুদানে।  রহমানকে ডিফেন্স সার্ভিসেস কমান্ড অ্যান্ড স্টাফ কলেজে ডিরেক্টরিং স্টাফ হিসেবে পদায়ন করা হয়। তিনি বাংলাদেশ মিলিটারি একাডেমিতে শিক্ষকতা করেন।  পরে, রহমান ব্রিগেডিয়ার জেনারেল মোঃ আবদুল হামিদের স্থলাভিষিক্ত হয়ে ২৯ মে ২০১৭ তারিখে ভারতে বাংলাদেশ হাইকমিশনের প্রতিরক্ষা উপদেষ্টা নিযুক্ত হন।  রহমান ৭ম পদাতিক ডিভিশনের কমান্ড করেন। ৭ নভেম্বর ২০২১-এ, রহমান বাংলাদেশ রপ্তানি প্রক্রিয়াকরণ অঞ্চল কর্তৃপক্ষের চেয়ারম্যান নিযুক্ত হন। তিনি মেজর জেনারেল মোঃ নজরুল ইসলামের স্থলাভিষিক্ত হন। ২০২১ সালের ডিসেম্বরে, রহমান মংলা রপ্তানি প্রক্রিয়াকরণ অঞ্চলে একটি নারী হোস্টেল উদ্বোধন করেন।  রহমান ২০২২ সালে ঈশ্বরদী রপ্তানি প্রক্রিয়াকরণ অঞ্চলে ৯১ মিলিয়ন মার্কিন ডলার মূল্যের একটি কানাডিয়-চীনা কোম্পানি বিগ ডিপার টেক্সটাইল মিলস লিমিটেডের কারখানা স্থাপনের জন্য একটি চুক্তি স্বাক্ষর করেন। তিনি মেসার্স নোভা ইন্টিমা লিমিটেড নামক ব্রিটিশ ভার্জিন আইল্যান্ডস-হংকং ভিত্তিক কোম্পানির সাথে ২৮ মিলিয়ন মার্কিন ডলার মূল্যের কারখানা স্থাপনের জন্য একটি বিনিয়োগ চুক্তি স্বাক্ষর প্রত্যক্ষ করেন।   তথ্যসূত্র   বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশী জেনারেল বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
উমাগুমা () ব্রিটিশ প্রোগ্রেসিভ রক ব্যান্ড পিংক ফ্লয়েডের চতুর্থ স্টুডিও অ্যালবাম। এটি ডাবল অ্যালবাম হিসাবে ৭ নভেম্বর ১৯৬৯ সালে হার্ভেস্ট রেকর্ডস কর্তৃক যুক্তরাজ্যে মুক্তিপ্রাপ্ত। প্রথম ডিস্কটিতে বার্মিংহামের মাদার্স ক্লাব এবং ম্যানচেস্টারের কলেজ অব কমার্সের কনসার্টের সরাসরি রেকর্ডিং রয়েছে যা তাদের সময়ের সাধারণ সেট তালিকার একটি অংশ ধারণ করে, অন্য অংশে রয়েছে অ্যাবে রোড স্টুডিওসে রেকর্ডকৃত ব্যান্ডের প্রতিটি সদস্যের একক রচনা। অ্যালবামের প্রচ্ছদ এবং শিল্পকর্ম নকশা করেছে নিয়মিত ফ্লয়েড সহযোগী হিপগনোসিস, এবং একটি ড্রস্ট এফেক্ট আনার জন্য ব্যান্ড সদস্যদের বেশ কয়েকটি আলোকচিত্র সমন্বিত করা হয়েছে। এটি ব্যান্ডের চিত্রায়নবিশিষ্ঠ সর্বশেষ অ্যালবাম প্রচ্ছদ।  যদিও মুক্তির সময় অ্যালবামটি শ্রোতামহলে ভালভাবে গ্রহণ করা হয়েছিল এবং যুক্তরাজ্যের অ্যালবাম তালিকায় শীর্ষ পাঁচটি হিট তালিকাভুক্ত হয়েছিল। এরপর অ্যালবামটি ব্যান্ডের চোখে বিরূপ ভাবে দেখা হতো, যারা তাদের সাক্ষাৎকারে এটি সম্পর্কে নেতিবাচক মতামত প্রকাশ করেছিল। যদিও, অ্যালবামটি তাদের ক্যাটালগের বাকি অংশগুলি সহ একাধিকবার সিডিতে পুনরায় প্রকাশ করা হয়েছে।   শিরোনাম  অ্যালবামের শিরোনামটি তথাকথিত যৌনতার ক্যামব্রিজ অপবাদ থেকে এসেছে,  যাা সাধারণত পিংক ফ্লয়েড বন্ধু এবং মাঝে মধ্যে রোডি আইয়েন "ইমো" মুর ব্যবহার করতেন, যিনি বলেছিলেন "আমি কিছু উমাগুমার জন্য ঘরে ফিরে যাচ্ছি"। মুরের মতে শব্দটি তার নিজের তৈরি।   ট্র্যাকের তালিকা   ডাবল-এলপি সংস্করণ   রেকর্ড এক - সরাসরি অ্যালবাম   রেকর্ড দুই – স্টুডিও অ্যালবাম   অভ্যর্থন   রবার্ট ক্রিস্টগা মন্তব্য করেছেন যে অ্যালবামের "সম্মোহনীয় সুর" একে "ঘুমিয়ে যাওয়ার প্রশংসনীয় রেকর্ড" বানিয়েছে।   তথ্যসূত্র    সূত্র         বহিঃসংযোগ   বিষয়শ্রেণী:১৯৬৯-এর অ্যালবাম বিষয়শ্রেণী:১৯৬৯-এর সরাসরি অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:পিংক ফ্লয়েডের সরাসরি অ্যালবাম বিষয়শ্রেণী:রজার ওয়াটার্স প্রযোজিত অ্যালবাম বিষয়শ্রেণী:রিচার্ড রাইট (সঙ্গীতজ্ঞ) প্রযোজিত অ্যালবাম বিষয়শ্রেণী:ডেভিড গিলমোর প্রযোজিত অ্যালবাম বিষয়শ্রেণী:নিক মেইসন প্রযোজিত অ্যালবাম বিষয়শ্রেণী:নরম্যান স্মিথ (রেকর্ড প্রযোজক) প্রযোজিত অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:হার্ভেস্ট রেকর্ডসের অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:ইএমআই রেকর্ডসের সরাসরি অ্যালবাম বিষয়শ্রেণী:হার্ভেস্ট রেকর্ডসের সরাসরি অ্যালবাম
পটুয়াখালী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  পটুয়াখালী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৭৯ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আব্দুল বারেক মিয়াবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পটুয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৭৯-এ বিলুপ্ত
বিঠোবা মন্দির, পন্ধরপুর, যা আনুষ্ঠানিকভাবে শ্রীবিট্‌ঠল-রুক্মিণী মন্দির নামেও পরিচিত (মারাঠি: श्री विठ्ठल-रूक्मिणी मंदिर) হলো বিঠোবা উপাসনার প্রধান কেন্দ্র। বিট্‌ঠল বা বিঠোবাকে কৃষ্ণ বা বিষ্ণুর একটি রূপ মনে করা হয়। রুক্মিণী বা রাখুমাই হলেন তার পত্নী। এটি ভারতের মহারাষ্ট্র রাজ্যের সর্বাধিক পরিদর্শিত মন্দির। প্রতি বছর আষাঢ়ী একাদশী ও কার্তিকী একাদশী উপলক্ষ্যে বারকরী সম্প্রদায়ের অনুগামীরা তাদের বাড়ি থেকে পন্ধরপুর মন্দিরের উদ্দেশ্যে তীর্থযাত্রা করেন। এই যাত্রাকে দিন্ডি বলা হয়। তারা বিশ্বাস করেন,  পন্ধরপুরের ধারে চন্দ্রভাগা নদীতে স্নান করলে সব রকম পাপ থেকে মুক্ত হওয়া যায়। সকল ভক্তই বিঠোবা বিগ্রহের পাদস্পর্শ করার অধিকারী। ২০১৪ সালের মে মাসে, এই মন্দিরই প্রথম নারী ও অনগ্রসর শ্রেণির মানুষদের পুরোহিত হওয়ার জন্য এই মন্দিরে আমন্ত্রণ জানায়।  আরও দেখুন রুক্মিণী অবতার  তথ্যসূত্র  বহিঃসংযোগ  http://www.amazingmaharashtra.com/2012/04/pandharpur.html Vithoba Temple's Daily Schedule  বিষয়শ্রেণী:মহারাষ্ট্রের হিন্দু মন্দির বিষয়শ্রেণী:বারকরী বিষয়শ্রেণী:বিষ্ণু মন্দির বিষয়শ্রেণী:কৃষ্ণ মন্দির
বাংলাদেশ গল্‌ফ ফেডারেশন হল গল্‌ফের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। বাংলাদেশ সেনাবাহিনীর চিফ অব আর্মি স্টাফ ওয়াকার-উজ-জামান বাংলাদেশ গল্‌ফ ফেডারেশনের সভাপতি।    ইতিহাস  বাংলাদেশ গল্‌ফ ফেডারেশন ২০০১ সালে প্রতিষ্ঠিত হয়েছিল। বাংলাদেশ গল্‌ফ ফেডারেশন বাংলাদেশ অলিম্পিক অ্যাসোসিয়েশনের সাথে যুক্ত। এটি যুব ও ক্রীড়া মন্ত্রণালয়ের জাতীয় ক্রীড়া পরিষদের অধীনস্থ। ফেডারেশনের সাথে বাংলাদেশের ১৪ টি গল্‌ফ ক্লাব যুক্ত রয়েছে। এর সাথে যুক্ত ক্লাবগুলি হল আর্মি গল্‌ফ ক্লাব, বাংলাদেশ অর্ডন্যান্স ফ্যাক্টরি গল্‌ফ ক্লাব, ভাটিয়ারি গল্‌ফ অ্যান্ড কান্ট্রি ক্লাব, বগুড়া গল্‌ফ ক্লাব, ঘাটাইল গল্‌ফ ক্লাব, যশোর গল্‌ফ এবং কান্ট্রি ক্লাব, কুর্মিটোলা গল্‌ফ ক্লাব, ময়নামতি গল্‌ফ এবং কান্ট্রি ক্লাব, রংপুর গল্‌ফ ক্লাব, এবং সাভার গল্‌ফ ক্লাব।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে ক্রীড়া পরিচালনা পরিষদ বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশে গলফ
ভাদালিয়া বা ভাদালিয়াপাড়া কুষ্টিয়া জেলার সদর উপজেলার একটি ছোট শহর, বাজার ও গ্রোথ সেন্টার। ব্রিটিশ আমলে এটি কুষ্টিয়া মহকুমার একটি থানা ছিল। এটি বটতৈল ও আলামপুর ইউনিয়নের মাঝামাঝি অবস্থানে কুষ্টিয়া–ঝিনাইদহ মহাসড়কের পাশে অবস্থিত। আলামপুর ইউনিয়নের কার্যালয় ভাদালিয়ায় অবস্থিত।  ভাদালিয়ায় একটি সাপ্তাহিক ও একটি দৈনিক হাট বসে। ২০২৫ সালের তথ্যানুযায়ী হাটগুলোর মোট সরকারি মূল্য ৫,০১,৭৪৪ টাকা।   তথ্যসূত্র    বহিঃসংযোগ       বিষয়শ্রেণী:কুষ্টিয়ার শহরতলি বিষয়শ্রেণী:কুষ্টিয়া সদর উপজেলা বিষয়শ্রেণী:বাংলাদেশের হাটবাজার বিষয়শ্রেণী:বাংলাদেশের শহর বিষয়শ্রেণী:খুলনা বিভাগের জনবহুল স্থান
নিজরব জেলা, (পশতু/ফার্সি:  نجراب), এছাড়াও বলা হয়ে থাকে নিজরাউ, আফগানিস্তানের কপিসা প্রদেশের কেন্দ্রীয় অংশে অবস্থিত একটি জেলা। এটি কাবুল থেকে প্রায় ১২০ কিলোমিটার উত্তর-পূর্বে একটি উপত্যকায় অবস্থিত। ভৌগোলিক অবস্থান অনুযায়ী জেলাটির পশ্চিমে মাহমুদ রকি ও কোহ বন্দ জেলা, উত্তরে পারভন প্রদেশ, পূর্বে লাঘমান প্রদেশ ও আলাসে জেলা এবং দক্ষিণে তাগাব জেলার সীমানা ঘিরে রেখেছে। জেলাটি কেন্দ্রীয় অঞ্চলের নাম হচ্ছে নিজরব শহর, যেটি জেলার দক্ষিণ অংঞ্চলে অবস্থান করছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯৯,৬০০ জন এর মত, যার ফলে এটি কপিসা প্রদেশের সবচেয়ে জনবহুল জেলা হিসেবে মর্যাদা লাভ করেছে। thumb|কপিসা প্রদেশের কেন্দ্রীয় অংশে অবস্থিত নিজরব জেলা ( গোলাপী রঙের)  জনসংখ্যার উপাত্ত নিজরব জেলার জনসংখ্যা বলতে পশতুন, তাজিক, পশাই এবং নুরিস্তানিদের নিয়ে গঠিত হয়েছে।  তথ্যসূত্র  বহিঃসংযোগ  AIMS District Map  বিষয়শ্রেণী:কপিসা প্রদেশের জেলা
যায়দী ইমামত () ছিল শিয়া ইসলামের যায়দী শাখার অন্তর্গত ধর্মীয়ভাবে পবিত্র একটি নেতৃত্ব ও ইমামত। এটি ৮৯৭ খ্রিস্টাব্দ থেকে ইয়েমেনের কিছু অংশে ধর্মীয় ও রাজনৈতিক শাসনের একটি মিশ্রণ প্রতিষ্ঠা করেছিল। তাদের ইমামত ১৯৯২ সালের প্রজাতন্ত্র বিপ্লবের আগ পর্যন্ত বিভিন্ন ধরনের পরিস্থিতির মধ্য দিয়ে স্থিত ছিল। যায়দী  ধর্মতত্ত্ব ইসনা আশারিয়া ও ইসমাইলি শিয়াদের থেকে আলাদা ছিল কেননা তারা একজন সক্রিয় ও দৃশ্যমান ইমামের নেতৃত্বের উপর জোর দিয়েছিল। ইমামের কাছ থেকে প্রত্যাশা করা হত যে তিনি ধর্মীয় বিদ্যাবত্তায় জ্ঞানবান হবেন এবং নিজেকে সম্প্রদায়ের একজন যোগ্য সর্দার হিসাবে প্রমাণ করবেন, এমনকি প্রয়োজনে যুদ্ধের ময়দানেও নিজের যোগ্যতার প্রমাণ দেবেন। ইমামতের একজন দাবিদার “আহ্বান” (দাওয়াহ) ঘোষণা করত এবং সেক্ষেত্রে একই সময়ে ইমামতের একাধিক দাবিদার খুব কম ছিল না।Jane Hathaway, A Tale of Two Factions; Myth, Memory, and identity in Ottoman Egypt and Yemen. New York 2003, pp. 79–81.   ইতিহাস    প্রতিষ্ঠা    অন্যান্য রাজবংশের সঙ্গে দ্বন্দ্ব    কাসেমীয় রাষ্ট্র    আধুনিক ইতিহাস    ইমামদের তালিকা    আকীদা  অনেক ইমামি শিয়াদের (ইসনা আশারিয়া ও ইসমাইলি) বিপরীতে যায়দী রা তাদের ইমামদের প্রতি ঈশ্বরপ্রদত্ত বা অতিমানবিক গুণাবলী আরোপ করে না।Francis Robinson, Atlas of the Islamic World Since 1500, pg. 47. New York: Facts on File, 1984.   যায়দী , দ্বাদশী ও ইসমাইলিরা অভিন্নভাবে প্রথম চার ইমামকে স্বীকৃতি দেয়; তবে যায়দী রা যায়দ ইবনে আলীকে পঞ্চম ইমাম হিসেবে গণ্য করে। তাদের বিশ্বাসমতে যায়দের পর হাসান বা হোসেনের বংশোদ্ভূত যে কেউ নির্দিষ্ট কিছু শর্তসাপেক্ষে ইমাম হতে পারেন।Sunni-Shiʻa Schism: Less There Than Meets the Eye  1991 Page 24 ঐতিহাসিকভাবে খ্যাত অন্যান্য যায়দী ইমামদের মধ্যে ইয়াহিয়া ইবনে যায়দ, মুহম্মদ আন-নফস আজ-জাকিয়া এবং ইব্রাহীম ইবনে আব্দুল্লাহ বিশেষভাবে উল্লেখযোগ্য।  যায়দী ইমামত তত্ত্বমতে ইমামগণ নিষ্পাপ বা অভ্রান্ত নন, এমনকি তাঁরা ঐশী দিকনির্দেশনাও পান না। যায়দীরা এও বিশ্বাস করে না যে ইমামত পিতা থেকে পুত্রতে স্থানান্তরিত হয়। বরং তাদের মতে হাসান ইবনে আলী বা হোসেন ইবনে আলীর বংশধর যেকোনো ফাতেমীয় বা সৈয়দ পুরুষ ব্যক্তি ইমাম হতে পারেন (কারণ হাসানের মৃত্যুর পর ইমামত তাঁর পুত্রের কাছে না গিয়ে তাঁর ভাই হোসেনের নিকট স্থানান্তরিত হয়েছিল)। ঐতিহাসিকভাবে, যায়দীরা মনে করে যে যায়দ ছিলেন ৪র্থ ইমামের ন্যায্য স্থলাভিষিক্ত কেননা তিনি সুশাসন প্রতিষ্ঠার লক্ষ্যে স্বৈরাচারী ও দুর্নীতিপরায়ণ উমাইয়া শাসনের বিরুদ্ধে বিদ্রোহ করেছিলেন। মুহম্মদ আল-বাকির কোনো রাজনৈতিক কর্মকাণ্ডে জড়াননি। যায়দীরা বিশ্বাস করে যে একজন প্রকৃত ইমামকে অবশ্যই দুঃশাসনের বিরুদ্ধে লড়াই করতে হবে।   আরও দেখুন    যায়দ ইবনে আলী  যায়দী শিয়া  ইয়েমেনি যায়দী রাষ্ট্র   তথ্যসূত্র  সাধারণ  Imam Zaid bin Ali Cultural Foundation, مؤسسة الإمام زيد بن علي الثقافية :: استعراض الكتاب (in Arabic). নির্দিষ্ট   অধিকতর পাঠ  A.M.H.J. Stokvis, Manuel d'histoire, de généalogie et de chronologie de tous les états du globe, Vol I-III. Leiden 1888-93. Peter Truhart, Regents of Nations. München 2003 E. de Zambaur, Manuel de généalogie et de chronologie de l'histoire de l'islam. Hannover 1927.   বহিঃসংযোগ   বিষয়শ্রেণী:ইয়েমেনের যায়দী ইমাম বিষয়শ্রেণী:শিয়া মুসলিম রাজবংশ বিষয়শ্রেণী:হাশেমীয় ব্যক্তি
সজীব ওয়াজেদ জয় ডিজিটাল পার্ক ভোলা সদর থেকে প্রায় ৪৫ কিলোমিটার দূরে লালমোহন থানায় অবস্থিত। এই পার্কটি ২০১৬ সালে নির্মাণ করা হয়।   ইতিকথা  এই পার্কটি  মূলত আগে ছিল লালমোহন সরকারি শাহবাজপুর  কলেজ এর মাঠ। ভোলা-৩ আসনের সাবেক সংসদ সদস্য নুরনবী চৌধুরী শাওন এই মাটিকে সংস্কার করে গড়ে তোলেন সজিব ওয়াজেদ ডিজিটাল পার্ক নামে। এর পার্ক ভিতর আছে বিভিন্ন রকম সুবিধা। প্রতি সাপ্তাহিক ছুটির দিনে জেলা বিভিন্ন স্থান থেকে অনেক পর্যটক ঘুরতে আসে।   সৌন্দর্য  দক্ষিণ পাশে মনোরম পরিবেশে একটি প্রজেক্টর আছে। বাংলাদেশ এমন প্রজেক্টের দুটি রয়েছে। একটি ঢাকা শাহবাগ অবস্থিত আরেকটি এই সজীব ওয়াজেদ জয় ডিজিটাল পার্ক এ অবস্থিত যার মাধ্যমে পার্কের নানান সৌন্দর্য তুলে ধরা হয়। রাতের আধারে  মন মাতানো সৌরভ এবং সৌন্দর্য উপভোগ করা যায়। এই প্রজেক্টরের মাধ্যমে সজীব ওয়াজেদ জয় ডিজিটাল পার্ক এর সব দৃশ্য ধারণ করা হয় এবং প্রদর্শন করা হয় দর্শকদের কাছে। এই পার্কের পশ্চিম পাশে রয়েছে নৌকা বানানো হয়েছে। এই পার্কের একমাত্র সৌন্দর্য  হলো এই নৌকাটি কে নিয়ে নৌকার দক্ষিণ পাশে রয়েছে শিশুদের বিনোদনের জন্য সব কিছু। দর্শকদের জন্য রয়েছে থ্রিডি মুভি দেখার জন্য সিনেমা হল। এর উত্তর পাশে রয়েছে লালমোহন শাহবাজপুর সরকারি কলেজ। পার্কের পূর্ব পাশে রয়েছে মুক্তিযুদ্ধ কমপ্লেক্স, খেলার  মাঠ। দ্বীপ জেলা ভোলায় একমাত্র সজীব ওয়াজেদ জয় ডিজিটাল পার্কই মন কাড়ার মতো পার্ক যেখানে ঘুরতে আসে অনেক দেশি-বিদেশি পর্যটক।  এই পার্কের পশ্চিম পাশে রয়েছে ভোলা জেলার ৩-আসনের সাবেক সংসদ সদস্য নুরনবী চৌধুরী শাওন সাহেবের বাড়ি।   তথ্যসূত্র   বিষয়শ্রেণী:ভোলা জেলার দর্শনীয় স্থান বিষয়শ্রেণী:লালমোহন উপজেলা বিষয়শ্রেণী:ভোলা জেলার ভবন ও স্থাপনা
গাণিতিক সন্নিপাত বলা হয় এমন কোন ঘটনাকে যখন প্রত্যক্ষ সম্পর্কহীন দুটি ভিন্ন গাণিতিক রাশির মধ্যে নিকট-সমতা দেখা যায় যার কোন আপাত তাত্ত্বিক ব্যাখ্যা নেই। উদাহরণস্বরূপ, ২ এর ঘাত এবং ১০ এর ঘাতের মধ্যে মধ্যে চক্র সংখ্যা ১০০০ এর কাছাকাছি একটি সমতা রয়েছে:  কিছু গাণিতিক সন্নিপাত ইঞ্জিনিয়ারিংয়ে ব্যবহৃত হয় যখন একটি রাশিকে অন্যটির কাছাকাছি হিসাবে নেওয়া হয়।  উদাহরণ দশমিক সন্নিপাত   তৈরি হওয়া ২৫৯২ সংখ্যাটি হলো একটি দুর্দান্ত ফ্রেডম্যান সংখ্যাErich Friedman, Problem of the Month (August 2000) .  . তৈরি হওয়া ৩৪৩৫ সংখ্যাটি হলো একটি দশভিত্তিক Münchhausen সংখ্যা।  .  ,    ,    ,     (anomalous cancellation). Also, the product of these four fractions reduces to exactly 1/100.  ; ; এবং .  . এটাকে  আকারেও লেখা যায়, তৈরি হওয়া ১২৭ সংখ্যাটি হলো সবচেয়ে ক্ষুদ্র ফ্রেডম্যান সংখ্যা।   ;  ;  ;  — সকল সংক্ষিপ্ত সংখ্যা  Prime Curios!: 343.   and also  when rounded to 8 digits is 0.05882353. Mentioned by Gilbert Labelle in ~1980. 5882353 is also prime.  .  এরূপ সর্ববৃহৎ সংখ্যাটি হলো 12157692622039623539  , যেখানে  হলো সোনালি অনুপাত   , এখানে  হলো ইউলার'স টোটিয়েন্ট ফাংশন  তথ্যসূত্র   বিষয়শ্রেণী:গাণিতিক পরিভাষা বিষয়শ্রেণী:বিনোদনমূলক গণিত বিষয়শ্রেণী:হর্ষগণিত
পণ্ডিত রঘুনাথ মুর্মু স্মৃতি মহাবিদ্যালয় ১৯৮৬ সালে প্রতিষ্ঠিত, বাঁকুড়া জেলার সারেঙ্গা থানায় অবস্থিত সাধারণ ডিগ্রি কলেজ। এটিতে কলা এবং বিজ্ঞান বিষয়ে স্নাতক ও স্নাতকোত্তর কোর্স পড়ানো হয়ে থাকে। মহাবিদ্যালয়টি বাঁকুড়া বিশ্ববিদ্যালয় দ্বারা অনুমোদিত এবং কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।   ইতিহাস  পণ্ডিত রঘুনাথ স্মৃতি মহাবিদ্যালয় ১৯৮৬ সালে পশ্চিমবঙ্গ সরকারের তত্ত্বাবধানে প্রতিষ্ঠিত হয়েছিল। কলেজটির নামকরণ করা হয়েছে পণ্ডিত রঘুনাথ মুর্মুর নামে যিনি, সাঁওতালি ভাষার জন্য ‘অলচিকি লিপি’ আবিষ্কার করেন।   স্বীকৃতি  মহাবিদ্যালয়টি বাঁকুড়া বিশ্ববিদ্যালয়ের অধীভুক্ত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও স্বীকৃতি কাউন্সিল (এনএএসি) দ্বারা স্বীকৃত এবং ২০০৭ সালে বি+ গ্রেড প্রদান করেছে।   বিভাগ সমূহ   বাঁকুড়া বিশ্ববিদ্যালয় এর অধীন পণ্ডিত রঘুনাথ মুর্মু স্মৃতি মহাবিদ্যালয়ে যে সব বিষয় পড়ানো হয় তা নিম্নরূপ:  স্নাতক বিজ্ঞান বিভাগ    রসায়ন   পদার্থবিদ্যা   গণিত   কম্পিউটার বিজ্ঞান   স্নাতক কলা বিভাগ    বাংলা   ইংরেজি   সাঁওতালি   সংস্কৃত   ইতিহাস   ভূগোল  শারীরিক শিক্ষা   রাষ্ট্রবিজ্ঞান   দর্শন   সমাজবিজ্ঞান   স্নাতকোত্তর কলা বিভাগ   সাঁওতালি  ভূগোল   গ্রামীণ উন্নয়ন ও পরিকল্পনা   স্নাতকোত্তর বিজ্ঞান বিভাগ   ভূগোল  ভূ-তথ্যবিদ্যা  জৈব তথ্যবিজ্ঞান  গ্রামীণ উন্নয়ন ও পরিকল্পনা   ভর্তি  প্রথমবর্ষের স্নাতক শ্রেণিতে ভর্তি সাধারণত পশ্চিমবঙ্গ উচ্চমাধ্যমিক শিক্ষা সংসদ অধীনে উচ্চ মাধ্যমিক পরীক্ষার ফলাফল প্রকাশের পরে প্রতি বছর মে/জুন মাসে অনুষ্ঠিত হয় ।  তথ্যসূত্র   বহিঃসংযোগ     অনলাইন ভর্তি  বিষয়শ্রেণী:১৯৮৬-এ ভারতে প্রতিষ্ঠিত বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের বিশ্ববিদ্যালয় ও কলেজ
নিউ মডেল ডিগ্রী কলেজ ঢাকা বাংলাদেশের একটি বেসরকারি কলেজ । সিসি ক্যামেরার আওতায় আধুনিক সুযোগ সুবিধা সহ মাল্টিমিডিয়া শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজের নিজস্ব ক্যাম্পাস। এইচএসসি থেকে শুরু করে মাস্টার্স পর্যন্ত কার্যক্রম চলমান আছে।  ইতিহাস নিউ মডেল ডিগ্রি কলেজ ঢাকা মহানগরীর ধানমন্ডির রাসেল স্কয়ার সংলগ্ন শুক্রাবাদে অবস্থিত। উচ্চ মাধ্যমিকের পাশাপাশি কলেজেটির সূচনাই স্নাতক শ্রেণি দিয়ে। ১৯৯৬-৯৭ শিক্ষাবর্ষ হতে এ কলেজে জাতীয় বিশ্ববিদ্যালয়ের অধীনে হিসাববিজ্ঞান, মার্কেটিং, ব্যবস্থাপনা, ফিন্যান্স এন্ড ব্যাংকিং, সমাজকর্ম ও  ইংরেজি বিষয়ে অনার্স ও মাষ্টার্স বিষয়ে পাঠদান করা হচ্ছে। তাছাড়া ২০১২-১৩ শিক্ষাবর্ষ হতে বিবিএ (প্রফেশনাল) কোর্সও চালু করা হয়েছে।  কলেজের বৈশিষ্ট্যসমূহ         জাতীয় বিশ্ববিদ্যালয়ের অধীনে স্নাতক(সম্মান), স্নাতকোত্তর এবং সিএসই, বিবিএ, টিএইচএম, ডিগ্রি কোর্স চালু রয়েছে।  অনুষদ সমূহ  উচ্চ মাধ্যমিক  ডিগ্রী পাশ     ফিন্যান্স এন্ড ব্যাংকিং,   হিসাববিজ্ঞান,   ব্যবস্থাপনা,  এমবিএ (প্রফেশনাল)   অবস্থান এটি ধানমন্ডির শুক্রাবাদ এলাকার রাসেল স্কয়ারে অবস্থিত।  আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়   তথ্যসূত্র   বহিঃসংযোগ  বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার মহাবিদ্যালয় বিষয়শ্রেণী:বাংলাদেশের বিশ্ববিদ্যালয় ও মহাবিদ্যালয়